林夢官

林夢官（），號風玉，福建漳州府龙溪县人。明末政治人物。

生平
天啓七年（1627年）丁卯科福建乡试舉人，崇祯七年（1634年）甲戌科进士，吏部观政，本年授南户部江西司主事，八年管理扬州钞关，九年升贵州司郎中，十年出任宁波府知府《崇祯七年甲戌科进士履历便覽》：林梦官，曾祖大德，祖文钦，父世璽。风玉，诗四房，庚戌年八月十五日生，漳州府龙溪县人，丁卯乡试四十七名，会二百四十各，二甲十八名，吏部观政，十月授南户部江西司主事，乙亥管扬州钞关，丙子升贵州司郎中，丁丑升宁波知府。。十四年官至江西九江兵备副使《崇祯七年甲戌科进士三代履历》：林梦官，曾祖大德，祖文钦，父世璽。风玉，诗四房，庚戌年八月十五日生，龙溪人，丁卯四十七名，会二百四十各，二甲十八名，吏部政，本年授南户部江西司主事，乙亥管扬州钞关，丙子升贵州司郎中，丁丑升宁波知府，辛巳升江西副使九江道。《龙溪县志》：林梦官，崇祯甲戌进士，知宁波府，值岁旱，步祷天井龙潭，祈雨者随其所得即奉以为龙，得一蛙，梦官曰：此蛙耳，奚名为龙，吾将屠之。左右皆惊阻。梦官曰：倘致龙怒而雨，我甘以身殉。遂磔之。少顷雷霆骤兴，滂沱遍浃。官终江西副使。《宁波府志》：林梦官字风玉，龙溪人，进士，崇正十年知府事，下车兴利剔弊，谢绝饋遗。岁大旱，籲天拜祷，步行八十里至天井龙湫。先是郡民祷得一蛙以为龙，奉之归，梦官曰：此蛙耳，吾将斮之。左右以祸祟告，卒不听，自为文祝而斩诸雩壇，至是亲祷烈日中，雷雨骤作，四郊沾足，郡人谓梦官精诚所感，勒石纪事，并祝龙文載焉。。

參考文獻

Category:龙溪人
M
Category:南京户部主事
Category:南京户部郎中
Category:明朝宁波府知府
Category:明朝江西按察司副使
Category:明朝吏部觀政